
ΑΠΟΦΑΣΕΙ Σ 

Αριθ. 287 (1) 

Πρόβλεψη δυνατότητας έκδοσης κτηματογραφικού απο¬ 
σπάσματος άρθρου 5 & 1 Ν. 2308/1995 για μελέτες 
κτηματογράφησης Α' Πιλοτικού, Β' Πιλοτικού και 1ου 
Κύριου Προγράμματος με διαφορετικό περιεχόμενο 
από το ισχύον σήμερα για την κάλυψη έκτακτων ανα¬ 
γκών και συναφή θέματα 

ΤΟ ΔΙΟΙΚΗΤΙΚΟ ΣΥΜΒΟΥΛΙΟ ΤΟΥ ΟΡΓΑΝΙΣΜΟΥ 
ΚΤΗΜΑΤΟΛΟΓΙΟΥ & ΧΑΡΤΟΓΡΑΦΗΣΕΩΝ ΕΛΛΑΔΑΣ 

Έχοντας υπόψη: 

1. Τις διατάξεις των άρθρων 5 παρ. 1 και 13α του Νόμου 
2308/1995 "Κτηματογράφηση για τη δημιουργία Εθνικού 
Κτηματολογίου. Διαδικασία έως τις πρώτες εγγραφές 
στα κτηματολογικά βιβλία και άλλες διατάξεις" (ΦΕΚ 
114/Α715.6.1995, ΦΕΚ 275/Α/3.12.1998 και ΦΕΚ 
67/Α719.3.2003) όπως ισχύουν για τις τρέχουσες μελέτες 
κτηματογράφησης. 

2. Την πρόταση της ΚΤΗΜΑΤΟΛΟΓΙΟ Α.Ε. που περιέχε- 
ται στο υπ’ αριθμ. 186/7/15.3.2005 πρακτικό του Δ.Σ. της, 
με την οποία εισηγείται στον Ο.Κ.Χ.Ε., την έκδοση σχετι¬ 
κής απόφασης. 

3. Το γεγονός ότι από την απόφαση αυτή δεν προκαλεί- 
ται πρόσθετη δαπάνη σε βάρος του προϋπολογισμού του 
Ο.Κ.Χ.Ε., αποφασίζει: 

1. Εγκρίνουμε την έκδοση κτηματογραφικού αποσπά¬ 
σματος και με το ακόλουθο περιεχόμενο και μορφή για τις 
περιπτώσεις προσωρινών και εκτάκτων αναγκών, οι οποί¬ 
ες καθιστούν αδύνατη την έγκαιρη έκδοση του ήδη εγκε¬ 
κριμένου για την εξυπηρέτηση των συναλλαγών. 

α) Διατηρείται η εμπρόσθια σελίδα του διαβιβαστικού 
εγγράφου χορήγησης κτηματογραφικού αποσπάσματος 
άρθρου 5 Ν. 2308/1995. Στο πεδίο της σημείωσης το 
υπάρχον κείμενο αντικαθίσταται ως εξής: "Το περιεχόμε¬ 
νο τον κτηματογραφικού αποσπάσματος τροποποιήθηκε 
δυνάμει της υπ’ αριθμ. 187/3/22.3.2004 απόφασης του 
Δ.Σ. του Ο.Κ.Χ.Ε. Η έκδοση και χορήγηση του κτηματο- 
γραφικού αποσπάσματος εξυπηρετεί τις έννομες υπο¬ 
χρεώσεις που προβλέπονται στο άρθρο 5 του Ν. 
2308/1995 και αφορούν τα ακίνητα της υπό κτηματογρά- 
φηση περιοχής. Δεν αποτελεί τίτλο ιδιοκτησίας, δεν είναι 


δημιουργικό δικαιώματος, δεν πιστοποιεί την ακρίβεια 
του περιεχομένου της δήλωσης του αιτούντος και αποτε¬ 
λεί απλώς προαπαιτούμενο για την σύνταξη συμβολαίων 
και τη διεξαγωγή δικών ως προς το ακίνητο το οποίο αφο¬ 
ρά", σύμφωνα με το συνημμένο υπόδειγμα. 

β) Ακολουθεί θεωρημένη και σφραγισμένη απάτην υπη¬ 
ρεσία δήλωση που έχει υποβάλει ο αιτούμενος το κτημα- 
τογραφικό απόσπασμα, στην οποία αναγράφονται ανα¬ 
λυτικά τα στοιχεία του προσώπου του και η οποία έχει το 
εξής περιεχόμενο: 

" Δηλώνω ότι το ακίνητο για το οποίο συντρέχει υποχρέ¬ 
ωση έκδοσης κτηματογραφικού αποσπάσματος σύμφω¬ 
να με το άρθρο 5 του Ν. 2308/1995, και το οποίο έχει 

ΚΑΕΚ.βρίσκεται στην οδό.αριθμός. 

θέση.του Δήμου / Δημοτικού Διαμερίσματος / 

Κοινότητας.πουτελεί υπό κτηματογράφηση.". 

2. Η υποβολή των: α) εκπρόθεσμων δηλώσεων, β) αιτή¬ 
σεων για έκδοση και χορήγηση κτηματογραφικών απο¬ 
σπασμάτων και βεβαιώσεων υποβολής εκπρόθεσμων δη¬ 
λώσεων και γ) λοιπών στοιχείων κατά το άρθρο 5 του Ν. 
2308/1995 σε περιπτώσεις προσωρινών και εκτάκτων 
αναγκών θα διενεργείται ταχυδρομικά προς την "Κτημα¬ 
τολόγιο Α.Ε.", στην οδό Μεσογείων 288, Χολαργός - Αθή¬ 
να, και θα ακολουθεί η επεξεργασία τους. 

3. Ο τροποποιημένος αυτός τύπος αποσπάσματος και 
το τροποποιηθέν περιεχόμενο του κτηματογραφικού 
αποσπάσματος δεν αναιρούν τη δυνατότητα έκδοσης και 
χρήσης του μέχρι σήμερα ισχύοντος αποσπάσματος, 
όπως αυτό έχει καθοριστεί με την υπ’ αριθμ. 144/2/ 
5.4.1999 πράξη του Δ.Σ. του Ο.Κ.Χ.Ε., εφόσον αυτό είναι 
κατά περίπτωση δυνατόν, το οποίο και συνεχίζει να ισχύει 
παραλλήλως. Η συνδρομή των περιστατικών που συ¬ 
γκροτούν την έννοια της έκτακτης ανάγκης, κατά την έν¬ 
νοια της παρούσης, κρίνεται από την υπηρεσία με γνώμο¬ 
να την εξυπηρέτηση του συναλλακτικού κοινού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ο Γραμματέας Ο Αντιπρόεδρος Ο Πρόεδρός Τα Μέλη 

Αθήνα, 22 Μαρτίου 2005 
Ο Πρόεδρος του Δ.Σ. 

X. ΓΟΥΛΑΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ΥΠΟΔΕΙΓΜΑ 

ΕΘΝΙΚΟ ΚΤΗΜΑΤΟΛΟΓΙΟ 

ΟΡΓΑΝΙΣΜΟΣ ΚΤΗΜΑΤΟΛΟΓΙΟΥ ΚΑΙ ΧΑΡΤΟΓΡΑΦΗΣΕΩΝ ΕΛΛΑΔΑΣ 

ΚΤΗΜΑΤΟΛΟΓΙΟ Α.Ε. 

ΝΟΜΟΣ : . 

ΔΗΜΟΣ/ΚΟΙΝΟΤΗΤΑ : . 

ΗΜΕΡΟΜΗΝΙΑ : . 

ΑΡΙΘΜΟΣ ΠΡΩΤ. : . 

ΚΑΕΚ :. 


ΚΤΗΜΑΤΟΓΡΑΦΙΚΟ ΑΠΟΣΠΑΣΜΑ 


Ύστερα από την από . αίτηση 

του / της .και 


σύμφωνα με τις διατάξεις του άρθρου 5 παρ.1 και 2 του Ν.2308/95 

(ΦΕΚ.Α7114/15.6.1995) χορηγείται το παρόν κτηματογραφικό απόσπασμα. 

Σιΐίΐείωση: 

«Το περιεχόμενο του παρόντος κτηματογραφικού αποσπάσματος εκδόθηκε 
δυνάμει της υπ' αρ.287/3/22.3.2005 απόφασης του Δ.Σ. του Ο.Κ.Χ.Ε. Η έκδοση και 
χορήγηση του κτηματογραφικού αποσπάσματος εξυπηρετεί τις έννομες 
υποχρεώσεις που προβλέπονται στο άρθρο 5 του ν. 2308/1995 και αφορούν τα 
ακίνητα της υπό κτηματογράφηση περιοχής. Λεν αποτελεί τίτλο ιδιοκτησίας, δεν 
είναι δημιουργικό δικαιώματος, δεν πιστοποιεί την ακρίβεια του περιεχομένου της 
δήλωσης του αιτούντος και αποτελεί απλώς προαπαιτούμενο για την σύνταξη 
συμβολαίων και τη διεξαγωγή δικών ως προς το ακίνητο στο οποίο αφορά». 

Συνημμένο: 1 

ΓΙΑ ΤΟΝ Ο.Κ.Χ.Ε. Ο επιβλέπων 

μηχανικός 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 











